Lav et referat af nedenstående tekst:

Tekst:
Arbejdet med at skabe kystterrasser på Lildstrand er snart færdigt. I dag tog en masse frivillige hul på sidste del af anlægsarbejdet, hvor hundredvis af hjælm-planter blev sat i sandet ved landingspladsen i fiskerlejet ved Lildstrand. Her skal de fremover være med til at beskytte mod vejr og vind. - Vi manglede rekreative faciliteter hernede på landingspladsen, og de her kystterrasser giver nogle gode siddemuligheder og noget kystbeskyttelse, fortæller Anne-Mette Kristensen, der er bestyrelsesmedlem i Lildstrands Landingsplads, som er den forening, der har arbejdet på projektet i flere år. Handikapvenlige kystterrasser Som noget helt specielt er kystterrasserne ved Lildstrand handikapvenlige, så det også er muligt for kørestolebrugere at komme hen og nyde havudsigten. - Der er ikke mange steder langs vestkysten, hvor det er muligt at lave faciliteter, der gør det tilgængeligt for kørestolsburgere hele året rundt. Men vores siddeområde er kørefast beton, og der er fliser fra parkeringspladsen og hele vejen hertil, fortæller Anne-Mette Kristensen. Noget, der har været vigtigt for folkene bag projektet, var at bevare landingspladsen så autentisk som muligt, og det er lykkedes fortæller hun. Derudover bliver de nye siddepladser kystsikret af terrasserne. De anlagte kystterrasser har kostet 2,5 millioner kroner og er et led i en samlet udviklingsplan for Lildstrand, der er udarbejdet af beboere og sommerhusejere i fællesskab. Selvom anlægsarbejdet snart er færdigt, vil de nye kystterrasser først blive officielt indviet til et større arrangement den 24. juni.

Referat:
Meget snart kan Lildstrand bryste sig af at have kystterrasser, der både er handikapvenlige og med til at beskytte kysten.